SMPC เคาะจ่ายปันผลประจำปี 60 หุ้นละ 0.60 บาท
SMPC ประกาศจ่ายปันผลประจำปี 60 หุ้นละ 0.60 บ./หุ้น
2 เม.ย. 2561

ที่ประชุมสามัญผู้ถือหุ้นประจำปี 2561 ของบริษัท สหมิตรถังแก๊ส จำกัด (มหาชน) หรือ SMPC เมื่อวันพุธที่ 28 มีนาคม 2561 มีมติเป็นเอกฉันท์อนุมัติการจ่ายปันผลจากผลการดำเนินงานประจำปี 2560
โดยมีอัตราการจ่ายปันผลเป็นเงินสดในอัตราหุ้นละ 0.60 บาท ซึ่งได้จ่ายปันผลระหว่างกาลไปแล้วสำหรับงวด 1 มกราคม – 30 มิถุนายน 2560 ในอัตราหุ้นละ 0.25 บาท ที่มูลค่าที่ตราไว้หุ้นละ 1.00 บาท เมื่อวันที่ 8 กันยายน 2560 คงเหลือเงินปันผลจ่ายสำหรับงวด 1 กรกฎาคม- 31 ธันวาคม 2560 ในอัตราหุ้นละ 0.35 บาท ที่มูลค่าที่ตราไว้หุ้นละ 1.00 บาท หรือคิดเป็นเงินทั้งสิ้นไม่เกิน 186,195,606 บาท
ทั้งนี้เงินปันผลทั้งหมดจ่ายจากกำไรของกิจการที่เสียภาษีเงินได้นิติบุคคลในอัตราร้อยละ 20 และจะถูกหักภาษี ณ ที่จ่ายตามอัตราที่กฎหมายกำหนดเงินปันผลจ่ายให้แก่ผู้ถือหุ้น โดยกำหนดรายชื่อผู้ถือหุ้นที่มีสิทธิรับเงินปันผล(Record Date) ในวันที่ 4 เมษายน 2561 และมีกำหนดจ่ายเงินปันผลในวันที่ 27 เมษายน 2561
